**Centar za profesionalnu rehabilitaciju Osijek**

Tadije Smičiklasa 2

31 000 Osijek

**RKP: 33634**

**OBRAZLOŽENJE**

**IZMJENA I DOPUNA**

**FINANCIJSKOG PLANA ZA 2023. GODINU**

U skladu s dopisom Ministarstva financija (KLASA: 400-06/23-01/255, URBROJ: 513-05-01-23-1 od 29. kolovoza 2023. godine) Centar za profesionalnu rehabilitaciju Osijek izvršio je Izmjene i dopune Financijskog plana za 2023. godinu u okviru rashoda poslovanja i rashoda za nabavu nefinancijske imovine (klasa 3 i 4) i to vezano za izvore financiranja 11 - opći prihodi i primici i 43 - ostali prihodi za posebne namjene, kao preraspodjelu unutar odobrenih sredstava u ukupnom iznosu od 9.000,00 eura.

Do dana 7. rujna 2023. godine potrebno je dostaviti Ministarstvu rada, mirovinskog sustava, obitelji i socijalne politike prijedlog Izmjena i dopuna Financijskog plana za 2023. godinu, a Ministarstvu financija do 13. rujna 2023. godine. Prijedlog obuhvaća smanjenje i povećanje rashoda u okviru izvora financiranja 11 - opći prihodi i primici u ukupnom iznosu od 3.000,00 eura i u okviru izvora 43 - ostali prihodi za posebne namjene u ukupnom iznosu od 6.000,00 eura, što sveukupno iznosi 9.000,00 eura izmjena i dopuna u okviru rashoda poslovanja i rashoda za nabavu nefinancijske imovine na nivou cijelog Financijskog plana Centra za profesionalnu rehabilitaciju Osijek.

Ovoim Izmjenom i dopunom Financijskog plana za 2023. godinu Centar za profesionalnu rehabilitaciju Osijek nije u mogućnosti raditi dodatne uštede u okviru tekućeg Financijskog plana za 2023. godinu, nego je izvršena prepaspodjela sredstava u okviru tekućeg plana, a na osnovu procjene rashoda do kraja godine.

U okviru izvora financiranja **11 - opći prihodi i primici**, preraspodjela unutar odobrenih sredstava izvršena je na sljedećim pozicijama:

* 312 - ostali rashodi za zaposlene - planirana sredstva ostali rashodi za zaposlene (konto 3121) povećana su ukupno za 1.000,00 eura prema planiranim troškovima koji će se realizirati do kraja godine, a vezanim za povećani iznos očekivanih rashoda za božićnicu i dar za djecu;
* 321 - naknade troškova zaposlenima - planirana sredstva naknada troškova zaposlenih (službena putovanja - konto 3211) povećana su ukupno za 2.000,00 eura prema planiranim troškovima koji će se realizirati do kraja godine, a vezanim za troškove službenog puta u Reykjevik na V europsku konferenciju o nasilju u obitelji za tri učesnika;
* 329 - ostali nespomenuti rashodi poslovanja - ostali nespomenuti rashodi poslovanja smanjeni su za ukupno 1.000,00 eura (konto 3299) zbog očekivanih manjih rashoda Odjela socijalnih usluga do kraja godine;
* 422 - rashodi za postrojenja i opremu - rashodi za postrojenja i opremu smanjeni su za ukupno 2.000,00 eura i to rashodi za nabavu uredske opreme i namještaja (konto 4221) u iznosu od 1.500,00 eura i rashodi za nabavu uređaja, strojeva i opreme za ostale namjene (konto 4227) u iznosu od 500,00 eura zbog očekivanih manjih rashoda Odjela socijalnih usluga do kraja godine;

U okviru izvora financiranja **43 - ostali prihodi za posebne namjene**, preraspodjela unutar odobrenih sredstava izvršena je na sljedećim pozicijama:

* 322 - rashodi za materijal i energiju - rashodi za materijal i dijelove za tekuće i investicijsko održavanje (konto 3224) smanjeni su u iznosu od 753,00 eura zbog očekivanih manjih rashoda do kraja godine;
* 323 - rashodi za usluge - povećani su u ukupnom iznosu od 6.000,00 eura, usluge tekućeg i investicijskog održavanja (konto 3232) zbog nužne sanacije vlage u pojedinim uredima, struganja i bojenja zidova, te bojanja stubišta protupožarnim zaštitnim premazom (proveden postupak jednostavne nabave i rashodi veći od planiranih);
* 422 - rashodi za postrojenja i opremu - rashodi za postrojenja i opremu smanjeni su za ukupno 1.000,00 eura i to rashodi za nabavu medicinske i laboratorijske opreme (konto 4224) u iznosu od 1.000,00 eura zbog očekivanih manjih rashoda do kraja godine;
* 426 - nematerijalna proizvedena imovina - rashodi za nematerijalnu proizvedenu imovinu smanjeni su za ukupno 4.247,00 eura i to rashodi za ulaganja u računalne programe (konto 4262) u iznosu od 4.247,00 eura zbog očekivanih manjih rashoda do kraja godine.

KLASA: 400-01/23-01/03

URBROJ: 2158-88-05-01-23-06

Osijek, 5. rujna 2023. godine